**PRAVILA ZA SODELOVANJE V NAGRADNEM   
USTVARJALNEM IN RAZISKOVALNEM NATEČAJU**

**Mladi v nagradnem ustvarjalnem in raziskovalnem natečaju sodelujejo v treh starostnih skupinah:**

1. **vrtec in 1. triada OŠ – SLIKARČKI/IGRALČKI:**

* risanje, slikanje in druge slikarske tehnike, ustvarjanje figur in skulptur, fotografiranje,
* pisanje pesmic ali zgodbic,
* dramatizacija pesmic ali igric,
* kakršnokoli drugo ustvarjanje

... o nastajanju, zbiranju, doslednem ločevanju, predelavi plastenk PET ter izdelavi recikliranih plastenk.

1. **2. triada OŠ –USTVARJALCI/IGRALCI:**

* ustvarjanje ali izvajanje literarnih del (pesmi, zgodb, iger, stripov, plakatov itd.),
* različne slikarske in kiparske tehnike,
* fotografija ali video posnetek

... o nastajanju, zbiranju, doslednem ločevanju, predelavi in izdelavi recikliranih plastenk.

1. **3. triada OŠ, srednje šole in fakultete – SNOVALCI /RAZISKOVALCI:**

* ustvarjanje literarnih del (pesmi, zgodb, iger, stripov, plakatov itd.),
* različne slikarske in kiparske tehnike,
* fotografija ali video posnetek,

... o nastajanju, zbiranju, doslednem ločevanju, predelavi in izdelavi recikliranih plastenk,

* + raziskovanje in priprava projektne naloge zapiranja snovnih tokov, še posebej plastenke PET, lahko pa tudi druge odpadne plastične embalaže.

Ustvarjate lahko tudi tako, da združujete in raziskujete različne vrste odpadne embalaže.

Natečaj se začne decembra 2015. Sodelujejo lahko posamezniki ali skupine do največ 5 sodelujočih.

Literarna dela bo ocenjevala strokovna komisija po kriterijih, ki jih najdete na spletnih straneh [www.ekosola.si](http://www.ekosola.si) in <www.bogastvozdravja.si/odnosi-in-druzina/jaz-ti-mi-za-slovenijo>. Oddati jih je treba **najkasneje do 22. 4. 2016**. Do vključno tega datuma jih v elektronski obliki pošljete na naslov [info@ekosola.si](mailto:info@ekosola.si).

Kriterij za zmago v slikarskem, kiparskem, foto- ter video ustvarjalnem delu natečaja je največje število všečkov. Objava del bo potekala **od 1. 1. 2016 do 22. 3. 2016 na FB profilu Jaz, ti, mi za Slovenijo.** **Glasovanje (všečkanje) bo na omenjenem FB profilu potekalo do vključno 22. 4. 2016.**

Sodelujoči bodo vsak posamezen izdelek fotografirali in fotografijo v jpg formatu poslali na naslov [info@ekosola.si](mailto:info@ekosola.si).

Video posnetek naj bo v video formatih, ki jih je mogoče naložit na Facebook (priporočen je format MP4). Prav tako se ga pošlje na naslov [info@ekosola.si](mailto:info@ekosola.si). Če bo datoteka večja od 5 MB, se jo bo poslalo preko spletne aplikacije WeTransfer.

Izdelki bodo ažurno (vsaj 2-krat tedensko) objavljeni na FB profilu akcije Jaz, ti, mi za Slovenijo. Zbiranje všečkov se začne takoj, ko je delo objavljeno.

Ob oddaji fotografije (izdelka) je treba OBVEZNO navesti:

• ime in priimek avtorja/avtorjev,

• starost,

• oddelek, ki ga obiskuje/jo,

• uporabljeno tehniko,

• material, ki je uporabljen pri izdelavi,

• ime in naslov ustanove,

• ime in priimek mentorja,

• v katero kategorijo ustvarjalnega in raziskovalnega natečaja spada izdelek.

Posameznik ali skupina lahko v natečaju sodeluje z več kreacijami, prejme pa samo eno nagrado v posamezni kategoriji natečaja. V tem primeru se pri določanju nagrajencev upošteva en izdelek z največ všečki.

Zmagovalce med prispelimi projektnimi raziskovalnimi nalogami bo izbrala strokovna komisija po kriterijih, ki jih najdete na spletnih straneh [www.ekosola.si](http://www.ekosola.si) in <www.bogastvozdravja.si/odnosi-in-druzina/jaz-ti-mi-za-slovenijo>. Oddati jih je treba **najkasneje do 22. 4. 2016**. Do vključno tega datuma jih v elektronski obliki pošljete na naslov [info@ekosola.si](mailto:info@ekosola.si).

Zmagovalci v vseh kategorijah bodo razglašeni najkasneje **15. maja 2016** in bodo o tem pisno obveščeni. Povabljeni bodo na slovesen zaključni dogodek v porodnišnici Kranj, kjer bodo prejeli simbolne nagrade.

Na pobudo organizatorja bodo sodelujoči v natečaju poslali originalne izdelke (v fizični obliki), saj se bodo najboljša dela na zaključnem dogodku tudi razstavila.

Za ustrezna soglasja staršev ali zakonitih zastopnikov otrok, učencev in dijakov za javno objavo njihovih imen, ustvarjalnih del in fotografij s podelitve nagrad poskrbijo vzgojno-izobraževalne ustanove.

**Dodatne informacije:**

Dunja Dolinšek**:** [dunja.dolinsek@ekosola.si](mailto:dunja.dolinsek@ekosola.si) , 031 323 332

[www.bogastvozdravja.si](http://www.bogastvozdravja.si) **/**[www.ekosola.si](http://www.ekosola.si) / [vww.unirec.si](http://Www.unirec.si) / FB Jaz, ti, mi za Slovenijo